страни заявиха, че дейността по договори за ишлеме не следва да бъде включена в обхвата на разследването, защото, тъй като клиентът е собственик на суровините, не може да се определи кой е действителният производител. Освен това те заявиха, че разходите при производство на ишлеме са по-ниски от разходите при обичайно производство, при което промишлеността на Съюза остава собственик на суровината (тъй като цената на суровината не е включена в договорите за ишлеме) и поради това двата стопански модела не следва да се смесват при анализа на вредата.
 (130)
 Разследването разкри, че в производствения процес на производителите от Съюза не може да се направи разграничение между волфрамов карбид, произвеждан при обичайни договори, и волфрамов карбид, произвеждан в рамките на договори за ишлеме. Клиентите нямат информация дали закупеният от тях волфрамов карбид е получен от скрап или от свежи суровини. Единствено при процеса на възстановяване на цинк се работи с партиди, така че клиентът действително получава волфрамовия карбид, произведен от неговия собствен скрап. Количествата възстановен цинк, произвеждани на ишлеме, обаче са много малки (под 3 %) в сравнение с общото производство на промишлеността на Съюза през разглеждания период. Поради това количествата, произведени при този процес в рамките на договори за ишлеме, не оказват въздействие при извършването на обща оценка на производството на Съюза. Освен това делът на производството на ишлеме в общото производство на Съюза се променя през различните години в зависимост от наличността на суровините на пазара.
 (131)
 Колкото до разликата между производствените разходи при производство на ишлеме и производствените разходи при обичайно производство, тя не може да бъде причина дейността по договори за ишлеме да бъде изключена от анализа на вредата. Във всеки случай тази разлика е отразена в анализа. Поради това твърдението, че производството на ишлеме не следва да бъде включено в обхвата на разследването, се отхвърля.
 4.5.2. Макроикономически показатели
 4.5.2.1. Производство, производствен капацитет и използване на капацитета
 (132)
 През разглеждания период общото производство, производственият капацитет и използването на капацитета в Съюза са се променяли, както следва:
 Таблица 7
 Производство, производствен капацитет и използване на капацитета
 2012 г.
 2013 г.
 2014 г.
 РПП
 Производство (в тонове)
 12 667
 13 903
 15 068
 14 668
 Индекс (2012 г. = 100)
 100
 110
 119
 116
 Производствен капацитет (в тонове)
 19 225
 20 100
 21 245
 21 565
 Индекс (2012 г. = 100)
 100
 105
 111
 112
 Използване на капацитета (%)
 66
 69
 71
 68
 Индекс (2012 г. = 100)
 100
 105
 108
 103
 Източник: Отговори на въпросника и информация, предоставена от заявителя
 (133)
 Данните в горната таблица включват както обичайното производство, така и производството при договори за ишлеме, за продукти както от свежи, така и от рециклирани суровини.
 (134)
 Общият обем на производството се е увеличил с 16 % между 2012 и 2014 г., след което леко се е понижил с 3 %, до 14 668 тона, от 2014 г. до разследвания период в рамките на прегледа. Като цяло през разглеждания период обемът на производството се е увеличил с 16 %.
 (135)
 Производственият капацитет също се е увеличил с 12 %